2012R0737 — SL — 29.05.2015 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B IZVEDBENA UREDBA KOMISIJE (EU) št. 737/2012 z dne 14. avgusta 2012 o varovanju nekaterih staležev v Keltskem morju (UL L 218 15.8.2012, str. 8)

spremenjena z:









▼B

IZVEDBENA UREDBA KOMISIJE (EU) št. 737/2012

z dne 14. avgusta 2012

o varovanju nekaterih staležev v Keltskem morju







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov ( 1 ) in zlasti člena 45(1) Uredbe, ob upoštevanju naslednjega: (1) V skladu z Uredbo Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike ( 2 ) mora skupna ribiška politika določiti usklajene ukrepe glede ohranjanja, upravljanja in izkoriščanja živih vodnih virov, vključno s posebnimi ukrepi za zmanjšanje vpliva ribolovnih dejavnosti na morske ekosisteme in neciljne vrste. (2) Člen 45(1) Uredbe (ES) št. 850/98 določa, da lahko Komisija poleg te uredbe ali z odstopanjem od te uredbe sprejme katere koli potrebne ukrepe, če je za ohranjanje staležev morskih organizmov potrebno takojšnje ukrepanje. (3) Mnenje Mednarodnega sveta za raziskovanje morja (v nadaljnjem besedilu: ICES) iz junija 2011 kaže, da je stopnja zavržkov v Keltskem morju, predvsem nedoraslih vahenj in molov, visoka in se še povečuje. Zavržki pred razmnoževanjem rib zmanjšujejo potencialni donos v prihodnjih letih in ogrožajo trajnost staležev. (4) Tako ladjevja, ki lovijo škampe, kot ladjevja, ki uporabljajo pridnene vlečne mreže in potegalke za lov mešanih rib kostnic, imajo visoko stopnjo zavržkov vahenj in molov zaradi slabe selektivnosti uporabljenih ribolovnih orodij. ICES navaja tudi, da je stalež trske zelo odvisen od prirastka in da bi bilo za zmanjšanje zavržkov treba spodbujati tehnične ukrepe. Zaradi nedavnega velikega prirastka vahnje in mola v Keltskem morju se bodo zavržki to leto najverjetneje povečali. ICES zato svetuje nujno uvedbo tehničnih ukrepov za povečanje selektivnosti in zmanjšanje zavržkov vahenj, molov in trsk. (5) Zato je nujno treba uvesti uporabo ploskev s kvadratastimi mrežnimi očesi, da bi izboljšali selektivnost uporabljenih orodij in varovali nedorasle ribe, ki vstopajo v stalež, ob tem pa ohranjali čim večji ulov ciljnih vrst. Dokazano je, da ploskve s kvadratastimi mrežnimi očesi znatno zmanjšujejo umrljivost rib, saj ribe lahko uidejo, in so učinkovit ukrep, ki se lahko takoj uvede. (6) Oktobra 2011 je Regionalni svetovalni svet za severozahodne vode (NWWRAC) izdal priporočilo, da bi bilo treba za zmanjšanje zavržkov, zlasti vahenj in molov, izboljšati trenutne tehnične ukrepe v Keltskem morju z uporabo ustrezno nameščenih ploskev s kvadratastimi mrežnimi očesi, katerih velikost je določena glede na vrsto orodja in moč motorja plovila. (7) Zato je treba za ohranjanje staležev vahnje in mola v Keltskem morju takoj sprejeti ukrepe. (8) Ukrepi iz te uredbe so v skladu z mnenjem Upravljalnega odbora za ribištvo in ribogojstvo – ob upoštevanju naslednjega: SPREJELA NASLEDNJO UREDBO:







Člen 1

Področje uporabe

1. Ta uredba velja za ribiška plovila, ki s pridnenimi vlečnimi mrežami ali potegalkami lovijo znotraj razdelkov VIIf in VIIg Mednarodnega sveta za raziskovanje morja (ICES) in v delu VIIj, ki leži severno od zemljepisne širine 50° S in vzhodno od zemljepisne dolžine 11° Z (v nadaljnjem besedilu: Keltsko morje), če je:

(a) velikost mrežnega očesa pridnenih vlečnih mrež in potegalk enaka ali večja od 100 milimetrov (v nadaljnjem besedilu: plovila TR1);

(b) velikost mrežnega očesa pridnenih vlečnih mrež in potegalk enaka ali večja od 70 milimetrov in manjša od 100 milimetrov (v nadaljnjem besedilu: plovila TR2) ali

(c) moč motorja plovila, ki uporablja pridnene vlečne mreže ali potegalke, manjša od 112 kilovatov (v nadaljnjem besedilu: plovila z majhno močjo motorja).

2. Odstavek 1 se ne uporablja za ribiška plovila, ki lovijo z vlečnimi mrežami z gredjo.

Člen 2

Tehnični ukrepi

▼M1

1. Z odstopanjem od točke (a) člena 7(1) Uredbe (ES) št. 850/98, ribiška plovila, ki uporabljajo vrečo z velikostjo mrežnega očesa med 70 in 119 milimetrov, uporabljajo ploskev s kvadratastimi mrežnimi očesi z velikostjo mrežnega očesa najmanj 120 milimetrov.

▼B

2. Z odstopanjem od točke (a) člena 7(2) Uredbe (ES) št. 850/98 se ploskev s kvadratastimi mrežnimi očesi iz odstavka 1 namesti na zgornjo ploskev vreče. Zadnji rob ploskve s kvadratastimi mrežnimi očesi, ki je najbližje vrvi za zavezovanje vreče, ni oddaljen več kot 9 metrov od vrvi za zavezovanje vreče.

▼M1

3. Z odstopanjem od odstavka 2 se lahko ploskev s kvadratastimi mrežnimi očesi namesti dlje od vreče, če Znanstveni, tehnični in gospodarski odbor za ribištvo (STECF) oceni, da ima drugačna kombinacija ribolovnega orodja in naprave enako ali večjo selektivnost za trsko, vahnjo in mola.

4. Z odstopanjem od odstavka 1 lahko ribiška plovila, ki uporabljajo vrečo z velikostjo mrežnega očesa med 70 in 119 milimetrov, namesto ploskve s kvadratastimi mrežnimi očesi z velikostjo mrežnega očesa najmanj 120 milimetrov uporabljajo ribolovno orodje ali napravo, ki ima glede na oceno Znanstvenega, tehničnega in gospodarskega odbora za ribištvo (STECF) enako ali večjo selektivnost za trsko, vahnjo in mola.

5. Z odstopanjem od odstavka 1 lahko plovila, ki uporabljajo vrečo z velikostjo mrežnega očesa med 70 in 119 milimetrov in katerih ulov na vsakem ribolovnem potovanju v Keltskem morju na območju vzhodno od 8° Z vsebuje najmanj 55 % mola, uporabljajo ploskev s kvadratastimi mrežnimi očesi z velikostjo mrežnega očesa najmanj 100 milimetrov, če uporabljajo pridnene vlečne mreže ali potegalke z velikostjo mrežnega očesa, ki je enaka ali večja od 100 milimetrov.

6. Ribiška plovila, ki uporabijo odstopanja iz odstavkov 3, 4 in 5, morajo v državi članici zastave pred odplutjem pridobiti posebno dovoljenje za ribolov. Država članica zastave vsako vlogo za takšno dovoljenje obravnava v skladu s členom 7 Uredbe Sveta (ES) št. 1224/2009 ( 3 ) in členoma 4 in 5 Izvedbene uredbe Komisije (EU) št. 404/2011 ( 4 ).

▼B

Člen 3

Program opazovanja na krovu

1. Brez poseganja v Uredbo Komisije (ES) št. 665/2008 ( 5 ) vsaka država članica, za plovila katere veljajo tehnični ukrepi iz člena 2, nemudoma vzpostavi program opazovanja na krovu za beleženje učinkovitosti navedenih ukrepov. V okviru programa opazovanja se zlasti ocenijo ulovi in zavržki vahenj, molov in trsk z najmanj 20-odstotno natančnostjo.

2. Države članice Komisiji predložijo poročilo o selektivni uspešnosti orodij, vključno s skupnim ulovom in zavržki plovil, za katere velja program opazovanja, najpozneje do 15. oktobra vsako leto, ko se program izvaja.

Člen 4

Začetek veljavnosti in uporaba

Ta uredba začne veljati dan po objavi v Uradnem listu Evropske unije.

Člen 2 velja od 26. septembra 2012.

Ta uredba je v celoti zavezujoča in se neposredno uporablja v vseh državah članicah.